**Ministru kabineta noteikumu “Grozījumi Ministru kabineta 2014. gada 16. decembra noteikumos Nr. 786 “Noteikumi par reģionālās attīstības atbalstu Latvijas Republikā līdz 2020.gadam”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir nodrošināt reģionālās attīstības atbalsta piešķiršanas un investīciju projektu īstenošanas nepārtrauktību.  Risinājums - pagarināt reģionālās attīstības atbalsta kartes Latvijas teritorijā 2014.-2020. gadam, kas noteikta Ministru kabineta 2014. gada 16. decembra noteikumos Nr. 786 “Noteikumi par reģionālās attīstības atbalstu Latvijas Republikā līdz 2020.gadam”, darbības termiņu līdz 2021. gada 31. decembrim.  Noteikumu projekts stājas spēkā 2021. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Reģionālā atbalsta pamatnostādņu 2014.-2020.gadam (publicēts ES Oficiālajā Vēstnesī C 209, 23.07.2013) 20.punkta r) apakšpunkts nosaka, ka reģionālā atbalsta plāns (karte) ir apgabalu saraksts, ko dalībvalsts nosaka saskaņā ar nosacījumiem, kuri paredzēti šajās pamatnostādnēs, un ko apstiprinājusi Eiropas Komisija (turpmāk – EK). Nepieciešamību Ministru kabinetam noteikt Latvijas konkrētās teritorijas, kurās komercsabiedrībām var piešķirt reģionālās attīstības atbalstu, paredz arī Komercdarbības atbalsta kontroles likuma 12.panta trešais punkts.  2. jūlijā Reģionālā atbalsta pamatnostādņu 2014.-2020. gadam darbības termiņš tika pagarināts līdz 2021. gada 31. decembrim (publicēts ES Oficiālajā Vēstnesī C 224, 8.07.2020). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dalībvalsts līmenī konkrētās Latvijas teritorijas, kurās komercsabiedrībām var piešķirt reģionālās attīstības atbalstu (reģionālā atbalsta karte) ir noteiktas Ministru kabineta 2014. gada 16. decembra noteikumos Nr.786 „Noteikumi par reģionālās attīstības atbalstu Latvijas Republikā līdz 2020.gadam” (turpmāk – MK noteikumi Nr.786), kuri ir spēkā līdz 2020. gada 31. decembrim. Patreiz spēkā esošo Reģionālā atbalsta pamatnostādņu 2014.-2020. gadam (publicēts ES Oficiālajā Vēstnesī C 209, 23.07.2013) darbības termiņš ir pagarināts līdz 2021. gada 31. decembrim (publicēts ES Oficiālajā Vēstnesī C 224, 8.07.2020). Pamatnostādņu darbības termiņa pagarināšana paredz iespēju pagarināt spēkā esošās reģionālā atbalsta kartes Latvijas teritorijā 2014.-2020. gadā darbības termiņu līdz 2021. gada 31. decembrim.  Atbalstu saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (publicēts ES Oficiālajā Vēstnesī L 187, 26.06.2014) 14. un 15.pantu var piešķirt tikai uz spēkā esošās reģionālā atbalsta kartes pamata.  Līdz ar to ir nepieciešams veikt grozījumus MK noteikumos Nr.786, kas ļautu līdz 2021. gada 31. decembrim piešķirt valsts atbalstu programmām un projektiem, kas paredzēti reģionālajai attīstībai. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kas plāno piešķirt reģionālās attīstības atbalstu.  Komercsabiedrības, kas varēs pretendēt uz valsts atbalsta saņemšanu reģionālās attīstības programmu/projektu ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo lomu neskar. |
| 2. | Citas starptautiskās saistības | Projekts šo lomu neskar. |
| 3. | Cita informācija | Noteikumu projekts tiek virzīts, lai nodrošinātu atbilstību Reģionālā atbalsta pamatnostādnēm 2014.-2020.gadam (publicētas ES Oficiālajā Vēstnesī C 209, 23.07.2013), kuru darbības termiņš tika pagarināts līdz 2021.gada 31.decembrim (publicēts ES Oficiālajā Vēstnesī C 224, 8.07.2020).  Vides aizsardzības un reģionālās attīstības ministrijas pienākums pēc noteikumu apstiprināšanas Ministru kabinetā ir iesniegt paziņojumu EK par reģionālā atbalsta kartes Latvijas teritorijā 2014.-2020.gadā darbības termiņa pagarināšanu līdz 2021.gada 31.decembrim. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta VARAM tīmekļvietnē http://www.varam.gov.lv sadaļā „Sabiedrības līdzdalība” – „Normatīvo aktu projekti” – „[Normatīvo aktu projekti reģionālās politikas jomā](http://www.varam.gov.lv/lat/likumdosana/normativo_aktu_projekti/regionalas_politikas_joma/)”.  Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums 2020. gada 21. jūlijā ir publicēti VARAM tīmekļvietnē sadaļā „Sabiedrības līdzdalība” – „ Normatīvo aktu projekti” – „Normatīvo aktu projekti reģionālās politikas jomā” un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”. |
| 3. | Sabiedrības līdzdalības rezultāti | Sadaļa tiks papildināta. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts pārvaldes institūcijas, kas plāno piešķirt reģionālo attīstības atbalstu, pēc reģionālās atbalsta kartes darbības termiņa pagarināšanas apstiprināšanas EK varēs veikt grozījumus savos Ministru kabineta noteikumos, pagarinot reģionālā atbalsta programmu darbības termiņus. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.  Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.  Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

*III, IV, – projekts šo jomu neskar*

Vides aizsardzības un reģionālās attīstības ministrs J.Pūce

Vīza:

Vides aizsardzības un reģionālās attīstības ministrijas

valsts sekretārs E.Balševics

Dorožko 66016759

[dmitrijs.dorozko@varam.gov.lv](mailto:dmitrijs.dorozko@varam.gov.lv)